**Α Ν Α Κ Ο Ι Ν Ω Σ Η**

Καλούνται οι εκπαιδευτικοί που ενδιαφέρονται να αποσπαστούν εντός ΠΥΣΔΕ, να υποβάλουν **αίτηση πρόθεσης απόσπασης** έως την Παρασκευή **14/06/2024,** με e-mail (mail@dide.les.sch.gr) ή στα γραφεία της ΔΔΕ Λέσβου.

Η δήλωση πρόθεσης απόσπασης δεν είναι δεσμευτική αλλά γίνεται ώστε να συνταχθούν οι αξιολογικοί – μοριακοί πίνακες των εκπαιδευτικών που θα τοποθετηθούν κατόπιν απόσπασης εγκαίρως καθώς την περίοδο του Αυγούστου υπάρχει μεγάλη χρονική πίεση.

Η σειρά προτίμησης καλό είναι να βασίζεται στις προτιμήσεις των εκπαιδευτικών ανεξάρτητα από τα λειτουργικά κενά που υπάρχουν αυτή τη στιγμή, καθώς αυτά μεταβάλλονται.

Επίσης συνίσταται οι εκπαιδευτικοί να συνεργαστούν με τους Διευθυντές των Σχολείων τοποθέτησης τους, για το σχολείο στο οποίο θα ήθελαν να διατεθούν ώστε να συμπληρώσουν το υποχρεωτικό τους ωράριο, βάση της κείμενης νομοθεσίας.

**Δικαίωμα απόσπασης έχουν και οι νεοδιόριστοι του 2023, χωρίς απώλεια του δικαιώματος μετάθεσης ή βελτίωσης.**

Επειδή τα λειτουργικά κενά δεν είναι ακόμη γνωστά, καθώς εξαρτώνται κυρίως από μακροχρόνιες άδειες και από τις αποσπάσεις σε άλλα ΠΥΣΔΕ, οι οποίες διενεργούνται από το ΥΠΑΙΘΑ σε μελλοντικό χρόνο, μπορούν να δηλωθούν σχολεία χωρίς αριθμητικό περιορισμό

Πριν διενεργηθούν από το ΥΠΑΙΘΑ οι αποσπάσεις από ΠΥΣΔΕ σε ΠΥΣΔΕ, δεν μπορεί να γίνουν τοποθετήσεις σε λειτουργικά κενά

Υπενθυμίζουμε ότι αυτό που ζητάμε είναι πρόθεση.

Από τη ΔΔΕ Λέσβου

Συνημμένη Αίτηση